Lionel Messi fl-inkwiet wara li organizza barbecue li kiser ir-regoli marbuta mal-Covid-19 Barcelona qed jiffaċċjaw investigazzjoni minn LaLiga dwar ksur potenzjali tal-protokolli tal-Covid-19 wara li ġie żvelat Lionel Messi għamel barbecue għat-team u l-players sħabu ġewwa daru nhar it-Tnejn filgħaxija. Huwa mifhum li Messi osserva r-regoalmenti marbuta mal-Covid-19, fejn in-nisa tal-players u ħbieb oħra ġew mistiedna wkoll, bħala eżerċizzju ta' team bonding għat-team qabel dak li jista' jkun decider għar-rebħ tat-titlu kontra l-leaders Atletico Madrid nhar is-Sibt. Iżda, l-intenzjoni ta' Messi li jkabbar il-moral tat-team tista' minflok titfgħu fl-inkwiet hekk kif kiser ir-regoli tal-LaLiga li jipprevjenu laqgħat soċjali ta' aktar minn sitt persuni. Il-barbecue osserva distanzi soċjali bit-tabelli mqassma bir-reqqa u li n-nies kienu barra iżda żżid li l-uffiċjali ta' LaLiga sfaw sorpriżi meta qraw fil-media li Messi kien qed jorganizza laqgħa soċjali. Interessanti huwa l-fatt li l-iskwadra ta' Atletico għamlet ħaġa simili riċentement iżda ma kinux issanzjonati mil-La Liga għax infurmawhom qabel iż-żmien u għamlu żgur li l-protokolli kollha jiġu segwiti. Huwa mifhum li l-iskwadra ta' Barcelona setgħet tinstema' tkanta 'Championes' fid-dar ta' Messi għalkemm huma għadhom mhux assigurati li se jkunu qed jiksbu t-titlu fi tmiem l-istaġun. Messi skorja darbtejn hekk kif Barċellona għelbu lil Valencia bl-iskor ta' 3-2 nhar il-Ħadd li għadda iżda kif inhuma l-affarijiet, huma għadhom żewġ punti wara l-leaders Atletico Madrid. Barcelona jisnabu b'punti indaqs mar-rivali eterni, Real Madrid, b'74 punt.